cyanic-selkie/wikianc huggingface dataset:
विल्फ्रेड ओवेन
सम्मान
करीब एक वर्ष बाद ओवेन वापस पश्चिमी मोर्चे पर चले गए। अक्टूबर १९१८ में जॉनकोर्ट में हाइंडेनबर्ग लाइन को ध्वस्त करने के अभियान में नेतृत्व और शौर्य का प्रदर्शन करने के लिए ओवेन को मिलिटरी क्रॉस से सम्मानित किया गया। ४ नवम्बर १९१८ को महज २५ साल की उम्र में उनकी युद्ध के मोर्चे पर लड़ते वक्त मौत हो गई। अपनी मौत के समय वे एक गुमनाम व्यक्ति थे।
महानता का समय
वस्तुत: उनकी सभी कविताएं अगस्त १९१७ से सितंबर १९१८ के दौरान रचनात्मकता के उफान में लिखी गई थीं। उन्होंने स्वेच्छा से युद्ध की विभीषिका को दर्शाने और मानवमात्र के प्रति अपनी संवेदनाओं को मुखर करने का दायित्व निभाया। उनका तकनीकी कौशल और सत्य के प्रति आग्रह, ऊर्जा, कविताओं में स्पष्ट रूप से परिलक्षित होता है।
तमोली ग्वीर, बेरीनाग तहसील
तमोली ग्वीर, बेरीनाग तहसील में भारत के उत्तराखण्ड राज्य के अन्तर्गत कुमाऊँ मण्डल के पिथोरागढ जिले का एक गाँव है।
किशोरगंज जिला
किशोरगंज जिला (কিশোরগঞ্জ জেলা) बांग्लादेश के केंद्रीय अंचल के ढाका विभाग का एक प्रशासनिक अंचल है।
भिरइया
भिरइया भारत के उत्तर प्रदेश राज्य के एटा जिले के अलीगंज प्रखण्ड का एक गाँव है।
राजकुमार एडवर्ड, एडिनबर्ग के ड्यूक
राजकुमार एडवर्ड, एडिनबर्ग के ड्यूक (पूरा नाम:एडवर्ड एंटनी रिचर्ड लुइस) एलिज़ाबेथ द्वितीय और राजकुमार फ़िलिप, एडिनबर्ग के ड्यूक के चार संतानों में से सबसे छोटे संतान हैं, वे रानी एलिज़ाबेथ के तीसरे पुत्र हैं। अपने जन्म के सन्मय, वे सिंघासन पर उत्तराधिकार के अनुक्रम में तीसरे स्थान पर थे। हालाँकि, उनके अग्रज भाइयों की संतानों के जन्म के बाद से, आज वे तेरहवें स्थान पर हैं।
जीवनी
राजकुमार एडवर्ड का जन्म १० मार्च १९६४ में, बकिंघम पैलेस में, रानी एलिज़ाबेथ द्वितीय और राजकुमार फ़िलिप के तीसरे पुत्र]] के रूप में हुआ था। उनका बपतिस्मा संस्कार २ मई १९६४ को विंडसर कासल के प्राइवेट चैपल में हुआ था। उन्होंने बर्कशायर के हीथरडाउन स्कूल से अपनी प्राथमिक और माध्यमिक शिक्षा प्राप्त की, जिसके बाद उन्होंने कुछ वर्षों की छुट्टियाँ न्यूज़ीलैण्ड में एक शिक्षक के रूप में बिताई। न्यूज़ीलैण्ड से वापसी के बाद, उन्होंने जीसस कॉलेज, कैम्ब्रिज से ग्रेजुएशन किया। इस कॉलेज में उनकी भर्ती, कुछ मीडिया आलोचना का भी पात्र रही, क्योंकि कॉलेज में दाखिले हेतु, उनके माध्यमिक के अंक पर्याप्त नहीं थे। उनहोंने इतिहास के विषय पर कला स्नातक की पढाई की, और तत्पश्चात, मास्टर डिग्री भी हासिल की। ऐसा कर के वे पूरे शाही परिवार के इतिहास में ऐसा करने वाले केवल चौथे शख्स बने।
पढाई पूरी करने के बाद, उन्होंने नौसेना में कैरियर शुरू किया, जिसे उन्होंने अभ्यास के बाच में ही छोड़ दिया। सैन्य पेशे के त्याग के बाद, उन्होंने मनोरंजन की दुनिया के तरफ रुख किया, और रियली यूज़फुल थिएटर कंपनी नामक एक नाटक कंपनी में, प्रोडक्शन डायरेक्टर के रूप में काम किया। १९९३ में उन्होंने आरडेन्ट प्रोडक्शन नमक एक कंपनी खोली, जिसने कई डाक्यूमेंट्री प्रसारित की, परंतु उनपर अपने शाही संबंधों के ज़रिये मुनाफा कमाने के आरोप लगते रहे। साथ ही यह कंपनी कुछ विशेष व्यापार करने में भी अक्षम रही, और इसे २००९ में बंद करना पड़ा।
राजकुमार एडवर्ड का विवाह सोफ़ी रिस-जोन्स से हुआ, जिनसे उनकी पहली मुलाक़ात १९९४ में हुई थी। उनकी विवाह की घोषणा, ६ जनवरी १९९९ को हुई थी। उनका विवाह विंड्सर कासल के सेंट जॉर्ग चैपल में हुआ था, यह उनके ज्येष्ठ भाइयों की विवाह से भिन्न समारोह था, जिनका विवाह विशाल राजकीय समारोह के रूप में वेस्टमिंस्टर ऐबी या सेंट पॉल्स कैथेड्रल में आयोजित किया गया था। उन्हें अपनी विवाह के दिन ववेसेक्स के अर्ल के ख़िताब से नवाज़ा गया। यह भी उनके बड़े भाइयों से अलग था, क्योंकि उन्हें ड्यूक की उपदि दी गयी थी। इस विवाह से उनकी दो संतानें हैं, लेडी लुईस विंड्सर और जेम्स, वाइसकाउंट सेवर्न जो बॅगशॉट् पार्क में रहते हैं।
वे कॉमनवेल्थ गेम्स फेडरेशन के अध्यक्ष है, इस पद को उन्होंने अपने पिता राजकुमार फ़िलिप, एडिनबर्ग के राजकुमार से प्राप्त किया है, जिन्होंने अपने आयु के कारण कई ज़िम्मेदारियों का निर्वाह करने में अक्षमता के कारण अपने कई प्रभारों को अपने पुत्रों को सौंप दिया है। इसके अलावा, उनहोंने राष्ट्रमंडल प्रदेशों में विभिन्न समारोहों और कार्यकमों में रानी और राजपरिवार का प्रतिनिधित्व किया है।
महावंश
महावंश (शाब्दिक अर्थ : महान इतिहास) पालि भाषा में लिखी पद्य रचना है। इसमें श्रीलंका के राजाओं का वर्णन है। इसमें कलिंग के राजा विजय (५४३ ईसा पूर्व) के श्रीलंका आगमन से लेकर राजा महासेन (334–361) तक की अवधि का वर्णन है। यह सिंहल का प्रसिद्ध ऐतिहासिक महाकाव्य है। भारत का शायद ही कोई प्रदेश हो, जिसका इतिहास उतना सुरक्षित हो, जितना सिंहल का; डब्ल्यू गेगर की इस सम्मति का आधार महावंस ही है। महान लोगों के वंश का परिचय करानेवाला होने से तथा स्वयं भी महान होने से ही इसका नाम हुआ "महावंस" (महावंस टीका)।
इस टीका ग्रंथ की रचना "महानाम" स्थविर के हाथों हुई। आप दीघसंद सेनापति के बनाए विहार में रहते थे (महावंस टीका, पृ. 502)। दीघसंद सेनापति राजा देवानांप्रिय तिष्य का सेनापति था।
"महावंस" की कथा महासेन के समय (325-352 ई) तक समाप्त हो जाती है। किंतु सिंहल द्वीप में इस "महावंस" का लिखा जाना आगे जारी रहा है। यह आगे का हिस्सा चूलवंस कहा जाता है। "महावंस" सैंतीसवें परिच्छेद की पचासवीं गाथा पर पहुँचकर एकाएक समाप्त कर दिया गया है। छत्तीस परिच्छेदों में प्रत्येक परिच्छेद के अंत में "सुजनों के प्रसाद और वैराग्य के लिये रचित महावंस का......परिच्छेद" शब्द आते हैं। सैंतीसवाँ परिच्छेद अधूरा ही समाप्त है। जिस रचयिता ने महावंस को आगे जारी रखा उसने इसी परिच्छेद में 198 गाथाएँ और जोड़कर इस परिच्छेद को "सात राजा" शीर्षक दिया। बाद के हर इतिहासलेखक ने अपने हिस्से के इतिहास को किसी परिच्छेद पर समाप्त न कर अगले परिच्छेद की भी कुछ गाथाएँ इसी अभिप्राय से लिखी प्रतीत होती हैं कि जातीय इतिहास को सुरक्षित रखने की यह परंपरा अक्षुण्ण बनी रहे।
महानाम की मृत्यु के बाद महासेन (302 ई) के समय से दंबदेनिय के पंडित पराक्रमबाहु (1240-75) तक का महावंस धम्मकीर्ति द्वितीय ने लिखा। यह मत विवादास्पद है। उसके बाद से कीर्ति राजसिंह की मृत्यु (1815) के समय तक का इतिहास हिक्कडुवे सुमंगलाचार्य तथा बहुबंतुडावे पंडित देवरक्षित ने। 1833 में दोनों विद्वानों ने "महावंस"का एक सिंहली अनुवाद भी छापा। 1815 से 1935 तक का इतिहास यगिरल प्रज्ञानंद नायक स्थविर ने पूर्व परंपरा के अनुसार 1936 में प्रकाशित कराया।
मूल महावंस की टीका के रचयिता का नाम भी महानाम है। किसी किसी का कहना है कि महावंस का रचयिता और टीकाकार एक ही है। पर यह मत मान्य नहीं हो सकता। महावंस टीकाकार ने अपनी टीका को "वंसत्थप्पकासिनी" नाम दिया है। इसकी रचना सातवीं आठवीं शताब्दी में हुई होगी।
और स्वयं महावंस की? इसकी रचना महावंस टीका से एक दो शताब्दी पहले। धातुसेन नरेश का समय छठी शताब्दी है, उसी के आस पास इस महाकाव्य की रचना होनी चाहिए।
आइन्स्टाइन वलय
किसी स्रोत से (जैसे, किसी गैलेक्सी या किसी तारे से) आने वाला प्रकाश जब विरूपित होकर एक वलय (रिंग) के रूप में दिखता है जिसे आइन्स्टाइन वलय (Einstein ring या Einstein–Chwolson ring या Chwolson ring) कहते हैं।  ऐसा तब होता है जब स्रोत से निकला प्रकाश किसी अति-द्रव्यमान वाले आकाशीय पिण्ड से होकर गुजरता है जैसे दूसरी गैलेक्सी या कृष्ण विवर (ब्लैक होल)। इस अति-द्रव्यमान वाले पिण्ड के कारण एक प्रकार की गुरुत्वीय लेंसिंग हो जाती है।
पीताम्बर देव गोस्वामी
पीताम्बर देव गोस्वामी (10 जून 1885 – 20 अक्टूबर 1962), भारत के असम राज्य के एक आध्यात्मिक नेता, समाज सुधारक एवं हिन्दीसेवी थे।
पीताम्बर देव गोस्वामी का जन्म 10 जून, 1885 को माजुली में हुआ था। उनके पिता का नाम चित्रचंद्र देव गोस्वामी और माता का नाम दुर्गेश्वरी था। छः वर्ष की आयु में उन्होंने गड़मूड़ सत्र में प्रवेश लिया। उनकी शिक्षा संस्कृत में हुई। नित्यानन्ददेव भगवती विद्यावागीश उनके गुरु थे। जब योगचन्द्र देव सत्राधिकार गोस्वामी का देहान्त हुआ तो उन्हें गड़मूड़ सत्र का सत्राधिकार (मुख्य पुजारी) नियुक्त किया गया। उस समय वे २१ वष के थे।
संस्कृत व्याकरण, साहित्य, दर्शन, धर्मग्रन्थ आदि का अध्ययन करने के साथ-साथ उन्होने अंग्रेजी और असमिया साहित्य का भी अध्ययन किया।उन्होने आयुर्वेद का अध्ययन किया तथा शास्त्रीय संगीत (गायन एवं वाद्य) की भी शिक्षा ली। वे सितार, वायलिन और हार्मोनियम बजाना जनते थे। उन्होने कोलकाता से विशेषज्ञों को सत्र में आने के लिये आमंत्रित किया।
गोस्वामी ने समाजसुधार की दिशा में भी कार्य किया जिससे असम के सामाजिक जीवन पर प्रभाव पड़ा। शारीरिक शिक्षा में उन्होने सैन्य कलाओं और एक्रोबैटिक्स के साथ-साथ अनुशासन और आत्मरक्षा को सम्मिलित कराया। इसके अलावा कृषि में उन्होने ट्रैक्टर अपनाने का कार्य भी किया। गोस्वामी जी ने करप्रणाली, नियम-कानून और कर्तव्य में भी सुधार किया। वे कृषि के द्वारा आत्मनिर्भर बनने के पक्षधर थे। कीर्तनघर को उन्होने आम जनता के लिये खोल दिया, अकाल के समय उन्होने सहायता प्रदान की, भिक्षुओं को आजीवन ब्रह्मचारी रहने के प्रतिबन्ध को हटा दिया। उन्होने केवट/कैवर्त और कार्बी आदि असहाय आदिम जातियों के हित का पक्ष लिया। वे स्वराज के पक्षधर थे तथा १९४१ में उन्होने सत्याग्रह भी किया था। सन १९४३ में उन्हें गिरफ्तार करके दो वर्ष का कारावास दिया गया था।
इ महान सुधारक की स्मृति में सन २०१३ में 'युगद्रष्टा' नाम की लघु फिल्म का निर्माण किया गया। उनके स्मारक के रूप में माजुली में 'पीताम्बरदेव गोस्वामी कॉलेज' (डिब्रुगढ़ विश्वविद्यालय) और 'पीताम्बर देव गोस्वामी अस्पताल' कार्य कर रहे हैं।
अस्मिता सूद
अस्मिता सूद एक भारतीय फ़िल्म अभिनेत्री हैं। यह कई तेलुगू भाषा में बनी फिल्मों में कार्य कर चुकीं हैं।
सूरजपुर (बाराबंकी)
सूरजपुर भारत के अवध उत्तर प्रदेश के बाराबंकी जिले के बानी कोडर प्रखंड का एक गांव एवं रियासत है।
इसे 'सूरजपुर राज्य' ( ' सूरजपुर बहरेला ’ ) के नाम से भी जाना जाता है।
क्योंकि सूरजपुर को बहरेलिया राजपूत राजवंश के संस्थापक महाराजा ब्रहम सिंह सिसौदिया बहरेलिया ने बसाया था एवं अपनी राजधानी भी बनाई थी। और बहरेला डीह में अपना निवास स्थान बनाया था।। बहरेला पहले भर राजवंश के कब्जे में था भरो को हराकर पठानौ ने अपना राज्य स्थापित किया उसके बाद महाराजा ब्रहम सिंह सिसौदिया मेवाड़ चित्तौड़गढ़ से आकर बहरेला के राजा पठान से युद्ध करके उसे मार दिया और बहरेला पर अपना राज्य स्थापित किया ।। सूरजपुर बहरेला रियासत मे 71 गांव की संपत्ति थी। हिजरी सन: 1544/47 मे सिसौदिया वंशज महाराजा ब्रहम सिंह सिसौदिया बहरेलिया ( बरम बलि सिंह) ने 71 गांव की  संपत्ति बहरेला के के राजा पठान अवार खान से युद्ध मे परास्त कर के जीती थी। महाराजा ब्रहम सिंह सिसौदिया के दो पुत्र थे बड़े ठाकुर पूरन सिंह बहरेलिया और दूसरे छोटे ठाकुर भीखम सिंह बहरेलिया उर्फ भीलन सिंह बहरेलिया को यहां का उत्तराधिकारी बनाया गया था। इन 71 गांव मे सूर्यवंशी क्षत्रिय सिसौदिया वंशज बहरेलिया राजपूतों की आधिपत्य था। इस पर गहलोत तथा सिसोदिया के वंशज बहरेलिया राजपूत राजाओं एवं उनके वंशजों ने कई वर्ष तक राज किया।। और आज भी महाराजा ब्रहम सिंह सिसौदिया बहरेलिया जी के वंशज अवध उत्तर प्रदेश के बाराबंकी रायबरेली अमेठी सुल्तानपुर प्रतापगढ़ फैजाबाद प्रयागराज जौनपुर जिलों मैं आबाद हैं।
गोबिन्दपुर-१ गाँव, धरहरा (मुंगेर)
गोबिन्दपुर-१ धरहरा, मुंगेर, बिहार स्थित एक गाँव है।
सूरजपुर (बाराबंकी)
जिले के बारे में
सूरजपुर भारत के उत्तर प्रदेश राज्य के बाराबंकी जिले के बानी कोडर प्रखंड का गांव एवं रियासत है।यह फैजाबाद डिवीजन के अंतर्गत आता है। यह जिला मुख्यालय बाराबंकी से पूर्व की ओर 41 KM दूर स्थित है। बानी कोडर से 6 किमी. राज्य की राजधानी लखनऊ से 61 किमी दूर हैं। सूरजपुर पिन कोड 225409 है और डाक प्रधान कार्यालय राम सनेही घाट हैं। सूरजपुर पिन कोड 225409 है और डाक प्रधान कार्यालय राम सनेही घाट है। दिगसारी (2 किमी), नाथूपुर (3 किमी), हाकामी (3 किमी), असंद्रा (3 किमी), रामपुर (4 किमी) सूरजपुर के नजदीकी गांव हैं। सूरजपुर पश्चिम की ओर सिधौर ब्लॉक, दक्षिण की ओर हैदरगढ़ ब्लॉक, पूर्व की ओर मवई ब्लॉक, उत्तर की ओर दरियाबाद ब्लॉक से घिरा हुआ है। जैदपुर, रुदौली, जैस, लखनऊ सूरजपुर के नजदीकी शहर हैं।
मोहनपुर लैंलूगा मण्डल
मोहनपुर लैंलूगा मण्डल में भारत के छत्तीसगढ़ राज्य के अन्तर्गत रायगढ़ जिले का एक गाँव है।
दीपेन्द्र सिंह शेखावत
दीपेन्द्र सिंह शेखावत राजस्थान में भारतीय राष्ट्रीय कांग्रेस के वरिष्ठ सदस्य हैं। वो २ जनवरी २००९ से २० जनवरी २०१४ तक राजस्थान विधान सभा के अध्यक्ष रहे।
पूर्व जीवन
उनका जन्म २० जून १९५१ को जोधपुर में श्री भरत सिंह शेखावत के के घर में हुआ। वे ७ वीं, १० वीं और ११ वीं राजस्थान विधान सभा के सदस्य रह चुके हैं। वो ई॰ सन् १९९८-२००३ के दौरान अशोक गहलोत सरकार में स्वतंत्र प्रभार के मंत्री रह चुके हैं।
हसन अली
हसन अली खान पुणे के एक मशहूर घोड़ा व्यापारी हैं, जिन्हें संभवतः भारत के सबसे बड़े टैक्स चोरी और हवाला के केस में गिरफ्तार किया गया। आयकर विभाग के अनुसार हसन अली और उसके सहयोगियों से 71 हजार 845 करोड़ रुपये टैक्स बकाया था, जो कि उस साल के पूरे भारत के हेल्थ बजट और सालाना वसूले जाने वाले सर्विस टैक्स से ज्यादा था।
प्रवर्तन निदेशालय (ईडी) की पूछताछ में हसन अली ने खुलासा किया कि उसके अकाउंट में जमा हजारों करोड़ रुपए में से एक बड़ा हिस्सा देश के कई बड़े नेताओं और नौकरशाहों का है। इन बड़े नेताओं में महाराष्ट्र के तीन पूर्व मुख्यमंत्री भी शामिल हैं। ईडी ने इन मुख्यमंत्रियों और नेताओं के नाम का खुलासा नहीं किया। उसके सहयोगी काशीनाथ तापुरिया ने खुलासा किया कि 2005-2006 के बैंक स्टेटमेंट के अनुसार खान के खाते में दो अरब डॉलर जमा थे।
सरकारी वकील ने अदालत में कहा कि हसन अली के अंतरराष्ट्रीय हथियार व्यवसायी अदनान खशोगी से संबंध हैं। ईडी द्वारा दायर आरोपपत्र के अनुसार, खान खशोगी के लिए काम कर रहा था। खशोगी को स्विटजरलैंड में 'अवांछित व्यक्ति' करार दे दिया गया था। इसलिए खान का यूबीएस खाते का इस्तेमाल हथियार तस्कर खशोगी के धन को जमा करने के लिए किया जाता था।
डायोफैंटोस
डायोफैंटस या अलेक्जेंड्रिया के डायोफैंटस एक यूनानी गणितज्ञ थे जो तीसरी या चौथी शताब्दी में रहते थे, उन्हें "बीजगणित का जनक" माना जाता था। वह अरिथमेटिका नामक पुस्तकों की एक श्रृंखला के लेखक थे, जिनमें से कई अब खो गई हैं। उनके ग्रंथ बीजगणितीय समीकरणों के समाधान से संबंधित हैं। डायोफैंटाइन समीकरण ("डायोफैंटाइन ज्यामिति") और डायोफैंटाइन सन्निकटन गणितीय अनुसंधान के महत्वपूर्ण क्षेत्र हैं। डायोफैंटस ने अनुमानित समानता को संदर्भित करने के लिए παρισότης (पैरिसोटेस) शब्द गढ़ा। इस शब्द का लैटिन में अनुवाद "एडेक्वालिटास" के रूप में किया गया था, और यह स्पर्शरेखा रेखाओं और वक्रों के कार्यों के लिए मैक्सिमा खोजने के लिए पियरे डी फ़र्मेट द्वारा विकसित मिलान तकनीक बन गया। डायोफैंटस पहला ग्रीक गणितज्ञ था जिसने भिन्नों को संख्याओं के रूप में पहचाना; इस प्रकार गुणांकों और समाधानों के लिए परिमेय संख्याएं सकारात्मक की अनुमति दी गई। आधुनिक उपयोग में, डायोफैंटाइन समीकरण आमतौर पर गुणांक पूर्णांक के साथ बीजगणितीय समीकरण होते हैं, जिसके लिए पूर्णांक समाधान मांगे जाते हैं।
योगदान
अलेक्जेंड्रिया के गणितज्ञ की प्रसिद्धि का श्रेय उनके काम अरिथमेटिका को जाता है। यह पुस्तक, जिसमें तेरह पुस्तकें शामिल थीं, जिनमें से केवल छह ही पाई गई हैं, 1575 में गुइलिलमस जाइलैंडर द्वारा यूनिवर्सिटी ऑफ विटेनबर्ग की पांडुलिपियों से प्रकाशित की गई थी, संपादक ने कहा बहुभुज संख्या पर एक पांडुलिपि, उसी लेखक के एक अन्य ग्रंथ का एक अंश। ऐसा प्रतीत होता है कि गायब पुस्तकें जल्दी ही खो गईं क्योंकि यह मानने का कोई कारण नहीं है कि अरबी अनुवादकों और टिप्पणीकारों के पास अभी भी मौजूद पांडुलिपियों के अलावा अन्य पांडुलिपियां थीं।
इस कार्य में वह उन चर वाले समीकरणों का अध्ययन करता है जिनका तर्कसंगत मान होता है (डायोफैंटाइन समीकरण), हालांकि यह एक सैद्धांतिक कार्य नहीं है, बल्कि समस्याओं का एक संग्रह है, जो पूर्णांक समाधान के लिए उपयुक्त है। अंकन के क्षेत्र में भी उनका योगदान महत्वपूर्ण था; यद्यपि डायोफैंटस द्वारा उपयोग किए गए प्रतीक वैसे नहीं हैं जैसे हम वर्तमान में उन्हें समझते हैं, उन्होंने अज्ञात चर (στ) और घटाव के लिए एक अद्वितीय प्रतीक का उपयोग जैसे महत्वपूर्ण नवाचार पेश किए, हालांकि उन्होंने इसके लिए संक्षिप्ताक्षरों को संरक्षित रखा। अज्ञात की शक्तियां (वर्ग के लिए δς, वर्ग के दोगुने के लिए δδς, घन के लिए χς, पांचवीं शक्ति के लिए δχς, आदि)। उनके समय में बहुभुज संख्याओं की अवधारणा को स्थानिक संख्याओं तक विस्तारित किया गया था, जो ऑर्थोहेड्रोन, पिरामिड संख्याओं के परिवारों द्वारा दर्शायी जाती थीं
मॉसफेट के अनुप्रयोग
मॉसफेट आधुनिक इलेक्ट्रॉनिक्स का मूल बिल्डिंग ब्लॉक है, और इतिहास में सबसे अधिक बार निर्मित डिवाइस है। अनुमान है कि 1960 और 2018 के बीच निर्मित कुल 1.3 × 10 22 मॉसफेट निर्मित किए गए।  इसका आविष्कार मिस्र के इंजीनियर मोहम्मद एम. अटाला और कोरियाई इंजीनियर डावोन कहेंग ने बेल प्रयोगशाला में 1959 में किया था।
MOSFET डिजिटल और एनालॉग सर्किट में सबसे आम अर्धचालक उपकरण है, और सबसे आम पॉवर युक्ति है । यह सही मायने में पहला कॉम्पैक्ट ट्रांजिस्टर है जिसे छोटे आकार और विशाल मात्रा में निर्माण करना सम्भव है। इस प्रकार मॉसफेट का उपयोग कई प्रकार के उपयोगों के लिए किया जा सकता है  और इसने इलेक्ट्रॉनिक्स उद्योग और विश्व अर्थव्यवस्था में क्रांतिकारी परिवर्तन लाया है। कंप्यूटर क्रांति, डिजिटल क्रांति, सूचना क्रांति, सिलिकॉन युग और सूचना युग के केन्द्र में मॉसफेट ही है।  MOSFET स्केलिंग और लघुकरण के कारण ही 1960 के दशक के बाद से ही इलेक्ट्रॉनिक अर्धचालक प्रौद्योगिकी में एक्सपोनेंटी विकास होता चला आ रहा है जिससे उच्च घनत्व वाले एकीकृत परिपथ (ICs) जैसे मेमोरी चिप्स और माइक्रोप्रोसेसर सफलतापूर्वक बनाए गए।  MOSFET को इलेक्ट्रॉनिक्स में सबसे महत्वपूर्ण आविष्कार माना जाता है, यह इलेक्ट्रॉनिक्स उद्योग का "वर्कहॉर्स" बन गया है, और 20वीं सदी के उत्तरार्ध और 21वीं सदी के आरम्भिक चरण तक  की "आधार प्रौद्योगिकी" के रूप में आधुनिक संस्कृति, अर्थव्यवस्था, समाज और दैनिक जीवन में क्रांति ला रहा है।
MOSFET डिजिटल सर्किट और एनालॉग सर्किट दोनों में अब तक सबसे व्यापक रूप से उपयोग किया जाने वाला ट्रांजिस्टर है। यह आधुनिक इलैक्ट्रॉनिक्स का रीढ़ है। यह कई आधुनिक तकनीकों का आधार है और इसके अनुप्रयोगों का क्षेत्र बहुत विस्तृत है। जीन-पियरे कॉलिंग के अनुसार, MOSFET नहीं होता तो आधुनिक कंप्यूटर उद्योग, डिजिटल दूरसंचार प्रणाली, वीडियो गेम, पॉकेट कैलकुलेटर और डिजिटल कलाई घड़ी आदि कई आधुनिक प्रौद्योगिकियां भी नहीं होतीं।
एकीकृत परिपथ के रूप में  MOSFETs कंप्यूटर प्रोसेसर, सेमीकंडक्टर मेमोरी, इमेज सेंसर, और अधिकांश अन्य प्रकार के एकीकृत सर्किट के प्राथमिक तत्व हैं। डिस्क्रीट  MOSFET युक्तियाँ  स्विच मोड पॉवर सप्लाई, चर-आवृत्ति ड्राइव और अन्य शक्ति एलेक्ट्रॉनिकी अनुप्रयोगों में काम आती हैं जहां प्रत्येक युक्ति हजारों वाट स्विच करती है। UHF स्पेक्ट्रम तक के रेडियो-आवृत्ति एम्पलीफायर MOSFET ट्रांजिस्टर का उपयोग एनालॉग सिग्नल प्रवर्धक और पावर एम्पलीफायरों के रूप में करते हैं । रेडियो सिस्टम, MOSFETs का उपयोग ऑसिलेटर, या मिक्सर आदि के रूप में भी करते हैं। ऑडियो-फ्रीक्वेंसी पावर एम्पलीफायरों (जैसे पब्लिक ऐड्रेस सिस्टम, ध्वनि सुदृढीकरण और घर तथा ऑटोमोबाइल के साउंड सिस्टम) के लिए में भी MOSFET प्रयुक्त होते हैं।
गोलीय दर्पण
गोलीय दर्पण (spherical mirror) वे दर्पण हैं जिनका परावर्तक तल गोलीय होता है।
ये दो तरह के होते हैं -
कुछ दर्पण ऐसे भी उपयोग किये जाते हैं जिनका परावर्तक तल समतल या गोलीय न होकर किसी अन्य रूप का होता है, जैसे परवलयाकार (parabolic reflectors)। इनका उपयोग परावर्तक दूरदर्शी आदि प्रकाशीय उपकरणों में किया जाता है। इनके उपयोग से गोलीय दर्पणों में पायी जाने वाली 'गोलीय विपथन' की समस्या से छुटकारा मिल जाता है।
गोलीय दर्पण की फोकस दूरी उसकी वक्रता त्रिज्या की आधी होती है
अगोलीय (Non-spherical) दर्पण
गोलीय दर्पणों से विपथनमुक्त (unaberrated) बिंब केवल उनके वक्रताकेंद्र पर ही बनता है। प्राय: अन्य सभी शंकुकाटों (conic sections) के इसी प्रकार के प्रकाशीय गुण होते हैं और इन्हीं गुणों के आधार पर उनका प्रकाशीय महत्व नियत किया जाता है। परवलय (parabola) का गुण होता है कि उसके फोकस से चलने वाली सभी किरणें परावर्तन के उपरांत अक्ष के समांतर चली जाती हैं। इस गुण के उपयोगार्थ परवलयज (paraboloidal) दर्पणों का निर्माण किया जाता है। अत्यंत दीर्घ बिंबांतरों (image distances) के लिए इनका उपयोग किया जाता है।
इसी प्रकार दीर्घवृत्त (ellipse) के इस ज्यामितीय गुण का, कि इसके एक फोकस पर स्थित वस्तु का सुतीक्ष्ण बिंब दूसरे फोकस पर बनता है, उपयोग दीर्घवृत्तजीय (ellipsoidal) दर्पण के निर्माण में किया जाता है। लगभग यही विशेषता अतिपरवलयज (Hyprboloidal) दर्पण में भी पाई जाती है। अंतर इतना मात्र होता है कि दीर्घवृत्तजीय दर्पणों में काल्पनिक वस्तु का बिंब प्रतीयमान और वास्तविक वस्तु का बिंब वास्तविक होता है, किंतु अतिपरवलयज दर्पणों द्वारा वास्तविक वस्तु का प्रतीयमान बिंब और काल्पनिक वस्तु का वास्तविक बिंब बन जाता है।
उच्चसामर्थ्य संपन्न दूरदर्शियों (telescopes) तथा अन्य अनेक प्रकाशीय यंत्रों में दर्पणों का उपयोग किया जाता है। दुर्गम चोटियों, शिखरों एव आकाशीय पिंडों की ऊँचाइयाँ नापने के लिए व्यवहृत यंत्र, सेक्सटैंट (sextant), में समतल दर्पणों का उपयोग होता है। विशेषकर सुदीर्घ फोकस अंतरवाली प्रकाश-यंत्र-प्रणालियों में परवलयज, दीर्घवृत्तजीय तथा अतिपरवलयज दर्पणों का उपयोग किया जाता है। इनके कुछ दृष्टांत निम्नलिखित हैं:
कैसिग्रेनीय (Cassegranian) दूरदर्शी में एक परवलयज तथा एक अतिपरवलयज दर्पण परस्पर इस प्रकार स्थित रहते हैं कि अतिपरवलयज का एक फोकस तो परवलयज के एक फोकस पर पड़ता है और दूसरा फोकस परवलयज के निकट ही स्थित होता है। फलस्वरूप, परवलयज द्वारा निर्मित प्रतीयमान बिंब अतिपरवलयज द्वारा वास्तविक बिंब में परिणत कर दिया जाता है।
ग्रेगोरियन (Gregorian) दूरदर्शी में एक दीर्घवृत्तजीय तथा एक परवलयज दर्पण का प्रयोग होता है। दीर्घवृत्तजीय को परवलयज के फोकस बिंदु से काफी दूर पर रखा जाता है और उसका एक फोकस परवलयज के ही फोकस पर पड़ता है। उसका दूसरा फोकस परवलयज के निकट ही पड़ता है। इस व्यवस्था में परवलयज द्वारा निर्मित प्राथमिक बिंब से दीर्घवृत्तजीय, एक द्वितीयक बिंब काफी दूर बनता है।
मंगोलियन टी विथ मिल्क
मंगोलियन टी विथ मिल्क मंगोलियन सबसे ज्यादा पी जाने वाली चाय में से एक है और इसको बनाने में मिनट तक लग सकते हैं। सामिग्री : - पानी, दूध, नमक, हरी चाय के पत्तों
मंगोलियन टी विथ मिल्क बनाने की विधि : एक कटोरी ले और पानी और नमक डाले और अच्छी तरीके से उबाले। पानी को उबाल जाने के बाद दूध मिलाये और फिर से चीजों को गरम करें और मिश्रण उबल जाने के बाद छाये के पत्तो को अलग करें।
गोबिन्दपुर-२ गाँव, धरहरा (मुंगेर)
गोबिन्दपुर-२ धरहरा, मुंगेर, बिहार स्थित एक गाँव है। Ward no 4 Panchayat mahgama block dharhara
ward no 4 Panchayat mahgama block dharhara district munger  ka road nali ban Chuka h
पंडरीपानी रायगढ मण्डल
पंडरीपानी रायगढ मण्डल में भारत के छत्तीसगढ़ राज्य के अन्तर्गत रायगढ़ जिले का एक गाँव है।
ऊषा किरण
ऊषा किरण हिन्दी फ़िल्मों की एक अभिनेत्री थीं।
ज़ग्रेब भूकंप 2020
22 मार्च 2020 की सुबह लगभग 6:24 बजे (सी.ई.टी) ज़ाग्रेब में 5.4 या 5.5 की तीव्रता पर भूकंप आया। इसका केन्द्र क्रोएशिया में 3 किलोमीटर (1.9 मील) दक्षिण-पश्चिम में और 7 किलोमीटर (4.3 मील) उत्तर में फैला था। मेर्साली तीव्रता परिमाप पर इसकी तीव्रता VII ( बहुत मजबूत) मापी गई। यह 1880 के भूकंप के बाद से ज़ाग्रेब का सबसे मजबूत भूकंप था। भूकंप स्लोवेनिया में भी महसूस किया गया था। भूकंप से कुल 27 लोग घायल हुए, जिनमें से एक किशोर लड़की भी थी। यह भूकंप 2020 के कोरोनावायरस महामारी के दौरान आया जिससे सरकार द्वारा निर्धारित सामाजिक दूराव के उपायों को लागू करने में समस्याएँ पैदा हुई।
भूगर्भशास्त्र और भूकंप
ज़ाग्रेब मेदवेदिका पर्वत के दक्षिण में स्थित है। पहाड़ का उत्तरी किनारा एक प्रमुख भ्रंश द्वारा बनता है जो कि चतुर्थ कल्प के दौरान सक्रिय रहा है। यह भूकम्प आघूर्ण परिमाण मापक्रम के अनुसार 5.4 MW था। यह धरती में 10 किलोमीटर (6.2 मील) की गहराई तक था। क्रोएशिया की भूकंपीय सेवा के अनुसार भूकंप का तीव्रता 5.5 MW था और मेर्साली तीव्रता परिमाप पर अधिकतम तीव्रता VII (बहुत मजबूत) थी। यह 1880 में आए भूकंप के बाद से ज़ाग्रेब में सबसे मजबूत भूकंप था।
भूकंप का केंद्र क्रोएशिया की राजधानी ज़ाग्रेब से 7 किलोमीटर (4.3 मील) उत्तर में कासीना की बस्ती के करीब था।
भूकंप के बाद के झटकें
मुख्य भूकंप के सात घंटों के भीतर 30 से अधिक झटकें दर्ज किए गए, वैसे तो भूकंप के साथ जुड़े झटकों की संख्या 100 से अधिक थी पर अधिकांश 2.0 परिमाण से कमजोर थे। 26 मार्च के अंत तक, भूकंप के बाद 1.3 मेगावाट से अधिक या बराबर के 106 झटकें पाए गए। जिनमें से 8 की तीव्रता 3.0 या उससे अधिक थी। क्रोएशिया की भूकंपीय सेवा के अनुसार सबसे बड़ा 6:01 UTC मिनट में 4.8 मेगावाट की घटना थी।
लैक्रोस
लैक्रोस एक टीम स्पोर्ट है जिसे लैक्रोस स्टिक और लैक्रोस बॉल के साथ खेला जाता है । यह उत्तरी अमेरिका का सबसे पुराना संगठित खेल है, जिसकी उत्पत्ति उत्तरी अमेरिका के स्वदेशी लोगों के साथ 12वीं शताब्दी में हुई थी।  इस खेल को यूरोपीय उपनिवेशवादियों द्वारा बड़े पैमाने पर हिंसा को कम करने के लिए, इसके वर्तमान कॉलेजिएट और पेशेवर रूप को बनाने के लिए संशोधित किया गया था।
ज़ग्रेब भूकंप 2020
नुकसान
इस भूकंप में 7,000 से अधिक इमारतों के नुकसान की सूचना दर्ज की गई। भूकंप के कारण कई बार आग लगी। कुछ क्षेत्रों में बिजली और इंटरनेट संबंधित समस्या आती। शहर का गिरजाघर भी क्षतिग्रस्त हुआ। भूकंप से शहर के केंद्र के अधिकांश संग्रहालय क्षतिग्रस्त हो गए। शहर भर में जान-माल की की क्षति हुई। शहर के सबसे बड़े प्रसूति अस्पताल को खाली कर दिया गया। इसके अलावा, 23 प्राथमिक विद्यालय, 2 माध्यमिक विद्यालय, 20 विश्वविद्यालय और 18 संस्थानों की भी नुकसान की सूचना पाई गई। भूकंप से कुल 27 लोग घायल हुए, जिनमें से एक किशोर लड़की भी थी।
24 मार्च को, क्रोएशिया की राष्ट्रीय फुटबॉल टीम के खिलाड़ियों ने राहत प्रयासों के लिए 4,200,000 क्रोएशियाई रकम दान किए। इटली, स्लोवेनिया, हंगरी और ऑस्ट्रिया ने टेंट, बेड, गद्दे, हीटर और स्लीपिंग बैग के रूप में सहायता भेजी। 25 मार्च को, यह घोषणा की गई कि सरकार के सदस्यों, साथ ही क्रोएशिया के राजदूत रॉबर्ट कोहर्स्ट ने पीड़ितों के लाभ के लिए अपने मार्च पेचेक को छोड़ दिया और संसद के अध्यक्ष गोर्डन जैंड्रोकोविक्स ने संसद के सदस्यों को ऐसा ही करने के लिए आमंत्रित किया।
लैक्रोस
आधुनिक खेल विश्व लैक्रोस द्वारा शासित है और प्रथम राष्ट्र बैंड और मूल अमेरिकी जनजातियों को संप्रभु राष्ट्रों के रूप में मान्यता देने वाला एकमात्र अंतरराष्ट्रीय खेल संगठन है । संगठन पुरुषों के लिए वर्ल्ड लैक्रोस चैंपियनशिप, महिला लैक्रोस वर्ल्ड कप , बॉक्स लैक्रोस के लिए वर्ल्ड इंडोर लैक्रोस चैंपियनशिप और पुरुषों और महिलाओं दोनों के लिए अंडर-19 वर्ल्ड लैक्रोस चैंपियनशिप की मेजबानी करता है।  प्रत्येक हर चार साल में आयोजित किया जाता है।  ग्रीष्मकालीन ओलंपिक में लैक्रोस को ग्रीष्मकालीन ओलंपिक खेलों के दो संस्करणों में चुनौती दी गई है ,1904 और 1908 ।  यह 1928 , 1932 और 1948 के ग्रीष्मकालीन ओलंपिक में एक प्रदर्शन कार्यक्रम के रूप में भी आयोजित किया गया था।
गौरीदत्त
पंडित गौरीदत्त (1836 - 8 फ़रवरी 1906), देवनागरी के प्रथम प्रचारक व अनन्य भक्त थे। बच्चों को नागरी लिपि सिखाने के अलावा आप गली-गली में घूमकर उर्दू, फारसी और अंग्रेजी की जगह हिंदी और देवनागरी लिपि के प्रयोग की प्रेरणा दिया करते थे। कुछ दिन बाद आपने मेरठ में ‘नागरी प्रचारिणी सभा‘ की स्थापना भी की और सन् 1894 में उसकी ओर से सरकार को इस आशय का एक ज्ञापन दिया कि अदालतों में नागरी-लिपि को स्थान मिलना चाहिए। हिंदी भाषा और साहित्य के विकास में पंडित गौरीदत्त जी ने जो उल्लेखनीय कार्य किया था उससे उनकी ध्येयनिष्ठा और कार्य-कुशलता का परिचय मिलता है।
नागरी लिपि परिषद ने उनके सम्मान में उनके नाम पर 'गौरीदत्त नागरी सेवी सम्मान' आरम्भ किया है।
जीवनी
पंडित गौरीदत्त का जन्म पंजाब प्रदेश के लुधियाना नामक नगर में सन् 1836 में हुआ था। आपके पिता पंडित नाथू मिश्र प्रसिद्ध तांत्रिक और सारस्वत ब्राह्मण थे। आपकी प्रारम्भिक शिक्षा साधारण ही हुई थी। केवल पंडिताई का कार्य करने तक ही वह सीमित थी। जब आपकी आयु केवल 5 वर्ष की ही थी तब आपके घर एक संन्यासी आया और आपके पिताजी को उसने ऐसा ज्ञान दिया कि वे सब माया-मोह त्यागकर घर से निकल गए। आपकी माताजी अपने दोनों बच्चों को लेकर मेरठ चली आई थीं। मेरठ आकर गौरीदत्त जी ने अपने अध्ययन को आगे बढ़ाया। रुड़की के इंजीनियरिंग कालेज से बीजगणित, रेखागणित, सर्वेइंग, ड्राइंग और शिल्प आदि की शिक्षा प्राप्त करने के उपरान्त आपने फारसी और अंग्रेजी का भी विधिवत् ज्ञान अर्जित किया। वैद्यक और हकीमी की दिशा में भी आपने अपनी योग्यता से उल्लेखनीय सफलता प्राप्त की थी।
जब आप मेरठ के मिशन स्कूल में अध्यापक थे तब महर्षि स्वामी दयानन्द सरस्वती मेरठ पधारे थे। मुंशी लेखराज के बगीचे में स्वामीजी ने अपने भाषणों में एकाधिक बार इस बात के लिए बहुत खेद व्यक्त किया था कि देशवासी हिंदी और देवनागरी को त्यागकर उर्दू-फारसी और अंग्रेजी के दास होते जा रहे हैं। स्वामी जी के इन भाषणों का युवक गौरीदत्त पर बहुत अधिक प्रभाव पड़ा और आपने उसी समय से देवनागरी के प्रचार और प्रसार का संकल्प कर लिया। स्वामी दयानन्द सरस्वती क्योंकि अपने भाषणों में राष्ट्रीयता का प्रचार भी किया करते थे, अतः अंग्रेज सरकार आपको राजद्रोही मानती थी। जब मिशन स्कूल के अधिकारियों को यह पता चला कि गौरीदत्त जी स्वामी जी के भाषणों को तन्मयतापूर्वक सुनते हैं और उनके प्रति श्रद्धा भी प्रदर्शित करते हैं तो उन्होंने गौरीदत्त जी से इस पर अपनी नाराजगी प्रकट की। युवक गौरीदत्त पर स्कूल के अधिकारियों की इस घटना का यह प्रभाव पड़ा कि आपने अपने स्वाभिमान की रक्षा करते हुए चालीस वर्ष की आयु में स्कूल से तुरन्त त्यागपत्र दे दिया और दूसरे ही दिन मेरठ ‘वैदवाड़ा‘ नामक मुहल्ले के एक चबूतरे पर ‘देवनागरी पाठशाला‘ की स्थापना कर दी। आपकी ये ही पाठशाला कालान्तर में ‘देवनागरी कालेज‘ का रूप धारण कर गई।
देवनागरी का प्रचार-प्रसार एवं सेवा
आपने मेरठ में नागरी प्रचारिणी सभा की स्थापना भी की और सन् 1894 में उसकी ओर से सरकार को एक ज्ञापन इस आशय का दिया कि अदालतों में नागरी-लिपि को स्थान मिलना चाहिए। आपने ज्ञापन में देवनागरी लिपि की उपादेयता और ग्राह्यता पर इस प्रकार प्रकाश डाला था- अपने इसी ज्ञापन में आपने अन्त में यह भी लिखा था- "उर्दू और फारसी के शब्दों को यदि नागरी लिपि में लिखना शुरू कर दिया जाए तो वे बहुत सरल हो जायेंगे।" पंडित जी इसके लिए दबाव डालते रहे। आपके इस अनवरत प्रयास के फलस्वरूप ही 18 अप्रैल सन् 1900 को सर एण्टोनी मैकडानल ने एक अध्यादेश जारी करके उत्तर प्रदेश के स्कूलों और पाठशालाओं में हिंदी के पठन-पाठन को स्वीकृति प्रदान करके हिन्दी के प्रचार तथा प्रसार का मार्ग प्रशस्त किया था।
पंडित जी नागरी और हिन्दी के इतने दीवाने बन गए थे कि आपने अपने अंगरखे पर जय नागरी शब्द भी अंकित करा लिया था और पारम्परिक अभिवादन के समय ‘जय नागरी‘ ही कहा करते थे। उनकी समाधि पर इसलिए लोगों ने देवनागरी प्रचारानन्द शब्द अंकित किए थे। देवनागरी के प्रचार के लिए आपने जो एक गीत बनाया था उससे आपकी लगन और निष्ठा का परिचय मिलता है।
रैपड, भनोली तहसील
रैपड, भनोली तहसील में भारत के उत्तराखण्ड राज्य के अन्तर्गत कुमाऊँ मण्डल के अल्मोड़ा जिले का एक गाँव है।
गौरीदत्त
देवनागरी का प्रचार-प्रसार एवं सेवा
गीत का प्रारम्भ कुछ इस प्रकार थाः
आपके देवनागरी-प्रेम का सबसे अधिक सुपुष्ट प्रमाण इससे अधिक और क्या हो सकता है कि अपनी मृत्यु से पूर्व अपने 1 जून सन् 1903 को जो अपना वसीयतनामा लिखा था उसमें अपनी पूरी सम्पत्ति (मकान और सामान तक) नागरी के प्रचार के लिए अर्पित कर दी थी। आपकी यह हार्दिक आकांक्षा थी कि आपकी इस निधि से स्थान-स्थान पर 'देवनागरी पाठशालाएं' खोली जाएं। एक अत्यन्त साधारण स्थिति वाले इस व्यक्ति ने इसके अलावा अपनी खून-पसीने की कमाई से अर्जित 32 हजार रुपये की राशि देवनागरी-प्रसार के कार्य में स्वाहा कर दी थी।
आपका निधन 8 फ़रवरी सन् 1906 को हुआ था।
देवनागरी पत्रिकाओं का आरम्भ, सम्पादन एवं प्रकाशन
पंडित गौरीदत्त ने देवनागरी के प्रचार के लिए जहां स्थान-स्थान पर अनेक पाठशालाएं स्थापित कीं वहीं अपनी लेखनी को भी इस दिशा में लगाया। आपने ‘नागरी-सौ अक्षर‘ 'अक्षर दीपिका‘, ‘नागरी की गुप्त वार्ता‘, ‘लिपि बोधिनी‘, ‘देवनागरी के भजन‘ और ‘गौरी नागरी कोष‘, 'नागरी और उर्दू का स्वांग', ‘देवनागरी गजट‘ तथा ‘नागरी पत्रिका‘ नामक पत्र का सम्पादन तथा प्रकाशन भी किया था। इस कार्य के लिए आप प्रायः अपने क्षेत्र के मेलों-खेलों में भी जाया करते थे और वहां पर नाटक प्रदर्शित करके और भाषण आदि देकर जनता को देवनागरी के महत्व से परिचित कराया करते थे। अपनी इस धुन के कारण जनता आपको ‘देवनागरीप्रचारानन्द‘ और ‘हिन्दी का सुकरात‘ तक कहती थी। यहां यह उल्लेखनीय है कि आपने ‘काशी नागरी प्रचारिणी सभा‘ की स्थापना (16 जुलाई सन् 1893) से पूर्व ही सन् 1892 में देवनागरी प्रचारक नामक पत्र का सम्पादक एवं प्रकाशन करके हिन्दी-प्रचार के इतिहास में एक महत्वपूर्ण भूमिका अदा की थी। यहां तक कि आपके इस कार्य में बिहार के श्री अयोध्याप्रसाद खत्री ने भी अपना योगदान दिया था।
हिन्दी के प्रथम उपन्यास के रचयिता
पंडित गौरीदत्त ने जहां देवनागरी लिपि के प्रचार तथा प्रसार के लिए इतने ग्रन्थ लिखे और अनेक पत्र-पत्रिकाएं सम्पादित कीं वहां अपने सन १८७० में 'देवरानी जेठानी की कहानी' नामक एक उपन्यास भी लिखा। यहाँ यह भी ज्ञातव्य है कि भारतेन्दु बाबू हरिश्चन्द्र ने हिन्दी गद्य-लेखन सन् 1873 में प्रारंभ किया था। पंडित गौरीदत्त के इस उपन्यास का प्रकाशन सन् 1870 में हुआ था। इससे पूर्व हिन्दी-गद्य में सैयद इंशा अल्ला खाँ की ‘रानी केतकी की कहानी‘ (सन् 1800 के आस-पास) नामक पुस्तक ही थी। इससे यह सिद्ध हो जाता है कि हिन्दी का पहला उपन्यास ‘देवरानी जेठानी की कहानी‘ ही है। यह बड़े दुर्भाग्य की बात है कि हिन्दी के इतिहासकारों के अग्रणी आचार्य रामचन्द्र शुक्ल तक ने इसकी उपेक्षा करके पंडित श्रद्धाराम फिल्लौरी की ‘भाग्यवती‘ (प्रकाशन-वर्ष सन् 1877) लाला श्रीनिवासदास की ‘परीक्षा गुरु‘ (प्रकाशन-वर्ष सन् 1882) नामक पुस्तकों को अपने ‘हिंदी साहित्य की इतिहास‘ नामक ग्रन्थ में क्रमशः ‘हिन्दी का पहला सामाजिक उपन्यास' और ‘अंग्रेजी ढंग का पहला हिन्दी उपन्यास‘ माना है। इस संबंध में यह भी उल्लेखनीय तथ्य है कि इस उपन्यास के प्रकाशन पर उत्तर प्रदेश के तत्कालीन गवर्नर ने ‘सौ रुपए‘ का पुरस्कार भी प्रदान किया था। आपके द्वारा अनूदित ‘गिरिजा‘ (1904) नामक एक और उपन्यास भी उल्लेखनीय है।
पंडित गौरीदत्त जी जहां अच्छे गद्य-लेखक थे वहां खड़ी बोली कविता के क्षेत्र में भी आपकी प्रतिभा अद्भुत थी। इसका सुपुष्ट प्रमाण आपके ‘देवरानी जेठानी की कहानी‘ नामक उपन्यास की भूमिका के अन्त में दिए गए उस पद्य से मिल जाता है जो आपने उत्तर प्रदेश के तत्कालीन गवर्नर द्वारा पुरस्कार प्राप्त होने पर लिखा थाः
इससे यह स्वतः सिद्ध हो जाता है कि गद्य-लेखन और पद्य-लेखन दोनों ही क्षेत्रों में पंडित गौरीदत्त का नाम सर्वथा अग्रणी और अनन्य है। यह प्रसन्नता की बात है कि हिंदी के कुछ विवेकी अध्येताओं का ध्यान गौरीदत्त जी की इस प्रतिभा की ओर गया है और यह भ्रम अब धीरे-धीरे दूर होता जा रहा है कि हिन्दी का प्रथम उपन्यास ‘भाग्यवती' और 'परीक्षा गुरु‘ न होकर ‘देवरानी-जेठानी की कहानी‘ ही है। इस उपन्यास का प्रकाशन सर्वप्रथम सन् 1870 में मेरठ के ‘जियाई छापेखाने‘ में लीथो-पद्धति से हुआ था और इसकी प्रति अब भी ‘नेशनल लायब्रेरी कलकत्ता‘ में सुरक्षित है। इस उपन्यास का पुनर्प्रकाशन अब पटना विश्वविद्यालय के प्राध्यापक और ‘समीक्षा‘ नामक शोध-पत्रिका के सम्पादक डॉ॰ गोपाल राय ने करके वास्तव में एक अभिनन्दनीय कार्य किया है।
जोनाई गाँव, खैरागढ़ (आगरा)
जोनाई खैरागढ़, आगरा, उत्तर प्रदेश स्थित एक गाँव है।
मैंटिस
मैंटिस (Mantis) कीटों का एक जीववैज्ञानिक गण है, जिसमें लगभग 2,400 जातियाँ सम्मिलित हैं, जो लगभग 460 वंशों में आयोजित हैं, जो स्वयं 33 कुलों में संगठित हैं। इस गण का वैज्ञानिक नाम मैंटोडेया (Mantodea) है। मैंटिसों के सिर त्रिकोण आकार के होते हैं जिसमें मोटी आँखें लगी होती हैं। उनकी गर्दन लचकीली होती है, और वे अपने सिर पूरे घुमाकर पीछे की ओर देख सकते हैं। उनकी आगे की टांगे उठी होती हैं, जिनसे वे अपना ग्रास पकड़ते हैं। अकसर वे अपनी पिछली टांगों पर खड़े हुए होते हैं और आगे की टांगे मोड़े हुए रखते हैं, जिस से उन्हें बद्धहस्त मैंटिस (praying mantis) भी कहा जाता है।
विष्णु शर्मा
पंडित विष्णु शर्मा एक प्रसिद्ध संस्कृत के लेखक थे, जिन्हें प्रसिद्ध संस्कृत नीतिपुस्तक पंचतन्त्र का रचनाकार माना जाता है। नीतिकथाओं में पंचतन्त्र का पहला स्थान है। उपलब्ध प्रमाणों के आधार पर कहा जा सकता है कि जब इस ग्रंथ की रचना पूरी हुई, तब उनकी उम्र 80
वर्ष के करीब थी। वे दक्षिण भारत के महिलारोप्य नामक नगर में रहते थे।
पंचतन्त्र की रचना
महिलारोप्य के राजा अमरशक्ति के तीन मूर्ख पुत्र थे जो राजनीति एवं नेतृत्व गुण सीखने में असफल रहे। राजा ने उन्हें सिखाने के लिये बहुत से पण्डित एवं आचार्य रखे पर कोई भई उन्हें सिखा न सका। राजा ने घोषणा की कि जो विद्वान उन्हें पढ़ा देगा उसे बड़ा इनाम दिया जायेगा। फिर राजा ने अपने मन्त्रियों से सलाह ली। उन्होंने कहा कि वे आचार्य विष्णु शर्मा को उनका प्रशिक्षक नियुक्त करे। विष्णुशर्मा राजनीति तथा नीतिशास्त्र सहित सभी शास्त्रों के ज्ञाता थे। राजा तैयार हो गया तथा विष्णु शर्मा को दरबार में बुलाकर घोषणा की कि यदि वे उसके पुत्रों को कुशल राजसी प्रशासक बनाने में सफल होते हैं तो वह उन्हें सौ गाँव तथा बहुत सा स्वर्ण देगा। विष्णु शर्मा हँसे और कहा कि हे राजन् मैं अपनी विद्या को बेचता नहीं, मुझे किसी उपहार की इच्छा या लालच नहीं है। आपने मुझे विशेष सम्मान सहित बुलाया है, इसलिये मैं आपके पुत्रों को छह महीने के भीतर कुशल प्रशासक बनाने की शपथ लेता हूँ। अगर मैं अपना संकल्प पूरा करने में असफल रहा तो मैं अपना नाम बदल दूँगा।
राजा ने हर्षपूर्वक तीनों राजकुमारों की जिम्मेदारी विष्णु शर्मा को दे दी। विष्णु शर्मा जानते थे कि वे उन राजपुत्रों को पुराने तरीकों से कभी नहीं पढ़ा सकते। उन्हें थोड़ा सरल तरीका अपनाना होगा तथा वह तरीका था उन्हें जन्तु कथाओं की कथायें सुनाकर आवश्यक बुद्धिमता सिखाने का। इसलिये उन्होंने उन्हें शिक्षित करने हेतु कुछ कहानियों की रचना की जिनके माध्यम से वे उन्हें नीति सिखाया करते थे। शीघ्र ही राजकुमारों ने इसमें रुचि लेना आरम्भ कर दिया तथा नीति सीखने में सफलता प्राप्त की। इन कहानियों का संकलन पाँच समूहों में पंचतन्त्र के नाम से कोई २००० साल पहले बना।
भालूमुडा घरघोडा मण्डल
भालूमुडा घरघोडा मण्डल में भारत के छत्तीसगढ़ राज्य के अन्तर्गत रायगढ़ जिले का एक गाँव है।
सतीश कौल
सतीश कौल (जन्म ८ सितंबर १९५४ ) ,पंजाबी और हिंदी दोनों फिल्मों में एक अनुभवी भारतीय अभिनेता हैं। उन्होंने ३०० से अधिक हिंदी और पंजाबी फिल्मों में अभिनय किया है और बॉलीवुड अभिनेताओं जैसे कि देव आनंद, दिलीप कुमार और शाहरुख खान के साथ काम किया है। उनकी उल्लेखनीय फिल्मी भूमिकाओं में सस्सी पुन्नू , इश्क निमाना , सुहाग चूड़ा और पटोला शामिल हैं। फिलहाल इनका जीवन आभावग्रस्त चल रहा है।
पुरस्कार
पीटीसी पंजाबी फिल्म अवार्ड्स २०११ में लाइफटाइम अचीवमेंट अवार्ड
जगदीशपुर गाँव, धरहरा (मुंगेर)
जगदीशपुर धरहरा, मुंगेर, बिहार स्थित एक गाँव है।
भिंड
भिण्ड (Bhind) भारत के मध्य प्रदेश राज्य के भिण्ड ज़िले में स्थित एक नगर है। यह ज़िले का मुख्यालय भी है।
भिण्ड के पर्यटन स्थल
में हनुमान मन्दिर बहुत पुराना है
भिण्ड का किला
भिण्ड किला 18वीं शताब्दी में भदावर राज्य के शासक गोपाल सिंह भदौरिया ने बनवाया था। भिण्ड किले का स्वरूप आयताकार रखा गया था, प्रवेश द्वार पश्चिम में है। इस आयताकार किले के चारों ओर एक खाई बनाई गई थी। दिल्ली से ओरछा जाने के मार्ग के मध्य मेँ होने से यह किला अत्यन्त महत्वपूर्ण था किले मेँ कई विशाल भवनोँ का निर्माण कराया गया सबसे बड़ा भवन मुख्य दरवाजे के सामने है जिसे दरबार हाल कहा जाता है उत्तर की ओर शिव मन्दिर बना है तथा प्रसिद्ध भिण्डी ऋषि का मन्दिर भी किला परिसर मेँ बना हुआ है किले मेँ अनेक तहखाने बने हुए थे किन्तु दछिणी ओर एक विशाल तलघर पर चबूतरा बना कर इसे गुप्त कर दिया गया था कहा जाता है कि यह कोषागार था वर्तमान मेँ इस चबूतरे पर एक भवन निर्मित है एवँ इसके सामने दो प्राचीन तोपेँ रखी हुई हैँ किले की उत्तर दिशा मेँ प्राचीर से सटा हुआ एक कुआ है यह कुआ किले के निवासियो को पेय जल उपलब्ध कराने हेतु बनवाया गया था । कहा जाता है कि महासिँह तथा राजा गोपाल सिँह ने सँकट के समय किले से बाहर जाने के लिये कई सुरँगो का निर्माण कराया था एक सुरँग भिण्ड किले से नबादा बाग होती हुई जवासा की गढ़ी मेँ पहुँचती थी फिर क्वारी नदी पार करने पर परा की गढ़ी से शुरू हो कर अटेर किले मेँ पहुँचती थी इसी प्रकार सुरँगोँ का मार्ग अटेर किले से रमा कोट तक जाता था।
राजा महासिँह व गोपाल सिँह ने तथा बखतसिँह ने अपने निवास हेतु नबादा बाग मेँ अपना महल तथा अनेक सुन्दर भवन बनवाये थे एवँ चारोँ ओर प्राचीर भी बनवाई थी जिसके अन्दर शानदार इमारतेँ थीँ नौका बिहार के लिये राजा का तालाब व रानी का तालाब अलग अलग बनबाये गये थे इनमेँ फव्वारोँ से जल गिरता था भवनोँ पर सुवर्ण मय नक्काशी की गयी थी वर्तमान मेँ ये सुन्दर भवन खण्डहर मेँ परवर्तित हो नष्ट हो चुके हैँ भिण्ड जिला जब से सिन्धिया के अधीन हुआ तभी से नबादाबाग खण्डहर कर दिये गये थे तत्कालीन भिण्ड प्रदेश के भदावर तथा कछवाहोँ के लिये दौलतराव सिन्धिया एक क्रूर ग्रह के समान था जिसने उनकी स्वतन्त्र सत्ता का अन्त कर दिया भिण्ड जिला जबसे सिन्धिया के अधीन हुआ तभी से भिण्ड के किले मेँ सभी कार्यालय स्थापित कर दिये गये थे उस समय जिलाधीश को सूबा साहब कहा जाता था तब से लेकर नवीन भवन बनने तक कलेक्टर कार्यालय तथा कचहरी, दफ्तरोँ व कोषालय सहित समस्त आफिस भिण्ड किले मेँ ही स्थापित रहे वर्तमान मेँ किले के दरबार हाल मेँ पुरातत्व सँग्रहालय है एक भाग मेँ शासकीय कन्या महाविद्यालय सँचालित है एक भाग मेँ होमगार्ड कार्यालय तथा सैनिकोँ के निवास हैँ शेष भाग रिक्त है जो धीरे धीरे खण्डहर होता जा रहा है चारोँ ओर की प्राचीर मेँ अतिक्रमणकारी खुदाई मेँ लगे रहते हैँ इससे इस इतिहासिक धरोहर को छति पहुँच रही है।
बिछन्द पहाड़पुर
इस गांव में बहुत ही पुराना प्राचीन एक मंदिर है जिसका नाम भीमसेन महाराज केेेे नाम से जाना जाता है मान्यता है इस मंदिर पर जो भी श्रद्धालु सच्चे मन से बाबा के दरबार में आता है उसकी हर मुराद पूरी होती है यहां पर करीब 30 साल से लगातार साप्ताहिक कथा का आयोजन समस्त ग्राम वासियों की मदद से होता आ रहा है और हर वर्ष यहां पर होली के बाद नव दुर्गे स्टार्ट होते हैं उसके पहले दिन भव्य मेला का आयोजन होता है इस मंदिर में कई मूर्तियां कई शिलालेख जैसे रथ के पहिए और पत्थर की बहुत ही अद्भुत शिलालेख  देखने को मिलते है और एक चमत्कारी कुआ भी है जो भी श्रद्धालु इस मंदिर में आकर भीमसेन बाबा को सच्चे मन से पूजा अर्चना करता है बाबा उन पर प्रसन्न होकर उनकी सारी मनोकामनाएं पूरी करते हैं
सौजन्य अभिलेख अनुराग दीक्षित
बिछन्द पहाड़पुर भारत के उत्तर प्रदेश राज्य के एटा जिले के अलीगंज प्रखण्ड का एक गाँव है।
नवाचार
नवाचार या नवप्रवर्तन(अंग्रेज़ी-Innovation), अर्थशास्त्र, व्यापार, तकनीकी एवं समाज शास्त्र में बहुत महत्व का विषय है। नवाचार (नव+आचार) का अर्थ किसी उत्पाद, प्रक्रिया या सेवा में थोडा या बहुत बडा परिवर्तन लाने से है। नवाचार के अन्तर्गत कुछ नया और उपयोगी तरीका अपनाया जाता है, जैसे- नयी विधि, नयी तकनीक, नयी कार्य-पद्धति, नयी सेवा, नया उत्पाद आदि। नवाचार को अर्थतंत्र का सारथी माना जाता है।
नवाचार पर अनेकों परिभाषाएँ दी गयी हैं, लेकिन उनमे से क्रोसन और अपयडिन के द्वारा दी गयी परिभाषा सबसे सारगर्भित और पूर्ण है, जो कि इस प्रकार है -
"नवाचार आर्थिक और सामाजिक क्षेत्र में एक मूल्य जोड़ने वाली नवीनता का उत्पादन या स्वीकृति, परिपाक और दोहन है; उत्पादों, सेवाओं, और बाजारों का नवीनीकरण और विस्तार है; उत्पादन की नयी पद्धतियों का विकास है; और नये प्रबंध तंत्रों का स्थापन है। यह एक प्रक्रिया भी है और परिणाम भी।"
किसी संस्था के संदर्भ में नवाचार के द्वारा दक्षता, उत्पादकता, गुणवता, बाजार में पकड आदि के सुधार सम्मिलित हैं। अस्पताल, विश्वविद्यालय, ग्राम-पंचायतें आदि सभी संस्थायें नवाचारी हो सकती हैं।
जो संस्थायें नवाचार नहीं कर पातीं वे नाश को प्राप्त होती हैं। उनका स्थान नवाचार में सफल हुई संस्थायें ले लेतीं हैं। नवाचार में सबसे महत्वपूर्ण चुनौती प्रक्रिया-नवाचार तथा उत्पाद-नवाचार में सामंजस्य बैठाना होता है।
प्रकार
वर्तमान समय में अनेकों प्रकार के नवाचारों की बात की जाती है। उनमें से कुछ ये हैं-
कजरी (हिन्दी फ़िल्म कलाकार)
कजरी हिन्दी फ़िल्मों की एक अभिनेत्री हैं।
ई कृष्णा ऐय्यर
श्री ई कृष्णा ऐय्यर (९ अगस्त १८९७ - १९६८) एक भारतीय वकील, स्वतंत्रता सेनानी, शास्त्रीय कलाकार एवं कार्यकर्ता थे। इनको दक्षिण भारत में भरतनाट्यम को लोकप्रिय बनाने का श्रेय दिया जाता हैं क्योंकि भरतनाट्यम एक ऐसी कला थी जो भारत में मरने की स्थिति में आ गयी थी।
प्रारंभिक जीवन
श्री ई कृष्णा ऐय्यर का जन्म एक तमिल ब्राह्मण परिवार में कल्लिदैकुरिछी, मद्रास प्रेसीडेंसी में हुआ था। उन्होंने अपनी स्कूल की शिक्षा अम्बसमुद्रम हाई स्कूल से गृहण की थी। वे मद्रास क्रिश्चियन कॉलेज से स्नातक हुए थे। उसके पश्चात उन्होंने मद्रास लॉ कॉलेज में कानून की पढाई की तथा सन १९४३ तक कानून का अभ्यास मद्रास उच्च न्यायालय में किया। उनकी १४ वर्ष की उम्र में पार्वती अम्मा से शादी हो गयी थी और उनके ३ बच्चे भी हुए। श्री ई कृष्णा ऐय्यर ने भारतीय स्वतंत्रता आंदोलन में भाग लिया तथा सन १९३० में भारतीय राष्ट्रीय कांग्रेस के मुख्य सदस्य भी रहे थे। उन्होंने सुब्रमण्य भारती जी के गानों को लोगों तक पहुंचाने का बहुत परिश्रम किया था।
भरतनाट्यम में योगदान
श्री ई कृष्णा ऐय्यर का भरतनाट्यम पुनः प्रवर्तन आंदोलन में भागीदारी तब बढ़ने लगा जब वे सुगुना विलासा सभा नामक थियेट्रिकल कंपनी में शामिल हुए और सदिर सीखा। सदिर एक एसा नृत्य है जो पहले देवदासिया किया करती थी। जब सदिर मरने की स्तिथी में था, उस समय भारत के कई सुधारक बडी साहस के साथ आगे आए और कलाओं को पुनर्जीवित करने की कोशिश की। कृष्णा जी ने इस सुंदर कला को बचाने का बहुत प्रयत्न किया। वे इस कला की महानता को समझे थे तथा इस कला से जुडे सामाजिक कलंक को हटाने की कोशिश भी की। उनके निरंतर लेख, भाषण तथा प्रस्तुतियों के कारण सन १९४७ तक इस नृत्य के अस्तित्व को बचाए रखा। उनके विशेश लेखन कला से उन्होनें सार्वजनिक जनता को इस दिव्य नृत्य का सौंदर्य मूल्य समझने के लिए प्रेरित किया। उस वर्ष के पश्चात अनेक लोगो ने इस आंदोलन में भाग लिया तथा इस भावी पीढ़ी के लिए भरतनाट्यम को एक नया रूप दिया। उनके बिना हम सदिर या भरतनाट्यम को वर्तमान में कभी ना पहचान पाते।
श्री कृष्णा ऐय्यर ने मद्रास संगीत अकादमी (तमिल इयल इसाई नाटका मंद्रम) की स्थपना की तथा श्रीमती रुकमिनी देवी अरुन्डले के साथ मिलकर भरतनाट्यम को बचाया और उसे एक नया रूप देने की कोशिश भी की थी। ऐय्यर जी ने कर्नाटक संगीत का भी संरक्षण किया था। वे एक कला समीक्षक के रूप में इंडियन एक्सप्रेस, दिनामनी और कल्कि में लिखते थे।
उपलब्धियाँ
श्री ई कृष्णा ऐय्यर को भारत सरकार द्वारा १९६६ में पद्मश्री पुरस्कार मिला था। इसके अलावा इन्हें भारतीय फाइन आर्ट्स सोसायटी, चेन्नई द्वारा सन १९५७ में संगीता कलासिखमनी पुरस्कार से भी सम्मानित किया गया था।
शेल्डन
शेल्डन (เชลล์ดอน) डॉ॰ जिरायुथ चुसानाचोटी द्वारा चैनल 3 के लिए निर्देशित एक थाई -सिंगापुर -अमेरिकी कंप्यूटर-एनिमेटेड बच्चों की टेलीविजन सीरीज है।
रूहान प्रिटोरियस
रूहान प्रीटोरियस (जन्म 2 मार्च 1991) एक दक्षिण अफ्रीकी क्रिकेटर हैं। 2015 से, उन्होंने आयरलैंड में क्रिकेट खेला और 2019 में उत्तरी आयरलैंड चले गए। नवंबर 2020 में, उन्हें वित्तीय कारणों के कारण, उनके क्लब, नॉर्थ डाउन द्वारा जारी किया गया था। 2022 में आयरलैंड क्रिकेट टीम के लिए रेजिडेंसी के माध्यम से प्रीटोरियस अंतरराष्ट्रीय चयन के लिए पात्र बन जाएगा।
उन्हें 2016 अफ्रीका टी 20 कप के लिए केझेडएन इनलैंड टीम में शामिल किया गया था। वह 2017-18 के सीएसए प्रांतीय वन-डे चैलेंज टूर्नामेंट में क्वाज़ुलु-नटाल अंतर्देशीय के लिए दस मैचों में 340 रन बनाने वाले अग्रणी रन-स्कोरर थे। सितंबर 2018 में, उन्हें 2018 अफ्रीका टी 20 कप के लिए क्वाज़ुलु-नटाल अंतर्देशीय टीम में नामित किया गया था।
ख़ान अब्दुल ग़फ़्फ़ार ख़ान
ख़ान अब्दुल  Gaffar Khan  1890 - 20 जनवरी 1988) सीमाप्रांत और बलूचिस्तान के एक महान राजनेता थे जिन्होंने भारत के स्वतंत्रता संग्राम में भाग लिया और अपने कार्य और निष्ठा के कारण "सरहदी गांधी" (सीमान्त गांधी), "बच्चा खाँ" तथा "बादशाह खान" के नाम से पुकारे जाने लगे। वे भारतीय उपमहाद्वीप में अंग्रेज शासन के विरुद्ध अहिंसा के प्रयोग के लिए जाने जाते है। एक समय उनका लक्ष्य संयुक्त, स्वतन्त्र और धर्मनिरपेक्ष भारत था। इसके लिये उन्होने 1930 में खुदाई खिदमतगार नाम के संग्ठन की स्थापना की। यह संगठन "सुर्ख पोश"(या लाल कुर्ती दल ) के नाम से भी जाने जाता है।
जीवनी
खान अब्दुल गफ्फार खान का जन्म पेशावर, पाकिस्तान में हुआ था। उनके परदादा आबेदुल्ला खान सत्यवादी होने के साथ ही साथ लड़ाकू स्वभाव के थे। पठानी कबीलियों के लिए और भारतीय आजादी के लिए उन्होंने बड़ी बड़ी लड़ाइयाँ लड़ी थी। आजादी की लड़ाई के लिए उन्हें प्राणदंड दिया गया था। वे जैसे बलशाली थे वैसे ही समझदार और चतुर भी। इसी प्रकार बादशाह खाँ के दादा सैफुल्ला खान भी लड़ाकू स्वभाव के थे। उन्होंने सारी जिंदगी अंग्रेजों के खिलाफ लड़ाई लड़ी। जहाँ भी पठानों के ऊपर अंग्रेज हमला करते रहे, वहाँ सैफुल्ला खान मदद में जाते रहे।
आजादी की लड़ाई का यही सबक अब्दुल गफ्फार खान ने अपने दादा से सीखा था। उनके पिता बैराम खान का स्वभाव कुछ भिन्न था। वे शांत स्वभाव के थे और ईश्वरभक्ति में लीन रहा करते थे। उन्होंने अपने लड़के अब्दुल गफ्फार खान को शिक्षित बनाने के लिए मिशन स्कूल में भरती कराया यद्यपि पठानों ने उनका बड़ा विरोध किया। मिशनरी स्कूल की पढ़ाई समाप्त करने के पश्चात् वे अलीगढ़ गए किंतु वहाँ रहने की कठिनाई के कारण गाँव में ही रहना पसंद किया। गर्मी की छुट्टियाँ में खाली रहने पर समाजसेवा का कार्य करना उनका मुख्य काम था। शिक्षा समाप्त होने के बाद यह देशसेवा में लग गए।
पेशावर में जब 1919 ई. में फौजी कानून (मार्शल ला) लागू किया गया उस समय उन्होंने शांति का प्रस्ताव उपस्थित किया, फिर भी वे गिरफ्तार किए गए। अंग्रेज सरकार उनपर विद्रोह का आरोप लगाकर जेल में बंद रखना चाहती थी अत: उसकी ओर से इस प्रकार के गवाह तैयार करने के प्रयत्न किए गए जो यह कहें कि बादशाह खान के भड़काने पर जनता ने तार तोड़े। किंतु कोई ऐसा व्यक्ति तैयार नहीं हुआ जो सरकार की तरफ ये झूठी गवाही दे। फिर भी इस झूठे आरोप में उन्हें छह मास की सजा दी गई।
खुदाई खिदमतगार का जो सामाजिक संगठन उन्होंने बनाया था, उसका कार्य शीघ्र ही राजनीतिक कार्य में परिवर्तित हो गया। खान साहब का कहना है : प्रत्येक खुदाई खिदमतगार की यही प्रतिज्ञा होती है कि हम खुदा के बंदे हैं, दौलत या मौत की हमें कदर नहीं है। और हमारे नेता सदा आगे बढ़ते चलते है। मौत को गले लगाने के लिये हम तैयार है। 1930 ई. में सत्याग्रह करने पर वे पुन: जेल भेजे गए और उनका तबादला गुजरात (पंजाब) के जेल में कर दिया गया। वहाँ आने के पश्चात् उनका पंजाब के अन्य राजबंदियों से परिचय हुआ। जेल में उन्होंने सिख गुरूओं के ग्रंथ पढ़े और गीता का अध्ययन किया। हिंदु तथा मुसलमानों के आपसी मेल-मिलाप को जरूरी समझकर उन्होंने गुजरात के जेलखाने में गीता तथा कुरान के दर्जे लगाए, जहाँ योग्य संस्कृतज्ञ और मौलवी संबंधित दर्जे को चलाते थे। उनकी संगति से अन्य कैदी भी प्रभावित हुए और गीता, कुरान तथा ग्रंथ साहब आदि सभी ग्रंथों का अध्ययन सबने किया।
२९ मार्च सन् १९३१ को लंदन द्वितीय गोल मेज सम्मेलन के पूर्व महात्मा गांधी और तत्कालीन वाइसराय लार्ड इरविन के बीच एक राजनैतिक समझौता हुआ जिसे गांधी-इरविन समझौता (Gandhi–Irwin Pact) कहते हैं। गांधी इरविन समझौता|गांधी इरविन समझौते के बाद खान साहब छोड़े गए और वे सामाजिक कार्यो में लग गए।
गांधीजी इंग्लैंड से लौटे ही थे कि सरकार ने कांग्रेस पर फिर पाबंदी लगा दी अत: बाध्य होकर व्यक्तिगत अवज्ञा का आंदोलन प्रारंभ हुआ। सीमाप्रांत में भी सरकार की ज्यादतियों के विरूद्ध मालगुजारी आंदोलन शुरू कर दिया गया और सरकार ने उन्हें और उनके भाई डॉ॰ खान को आंदोलन का सूत्रधार मानकर सारे घर को कैद कर लिया।
1934 ई. में जेल से छूटने पर दोनों भाई वर्धा में रहने लगे। और इस बीच उन्होंने सारे देश का दौरा किया। कांग्रेस के निश्चय के अनुसार 1939 ई. में प्रांतीय कौंसिलों पर अधिकार प्राप्त हुआ तो सीमाप्रांत में भी कांग्रेस मंत्रिमडल उनके भाई डॉ॰ खान के नेतृत्व में बना लेकिन स्वयं वे उससे अलग रहकर जनता की सेवा करते रहे। 1942 ई. के अगस्त आंदोलन के सिलसिले में वे गिरफ्तार किए गए और 1947 ई. में छूटे।
1970 में वे भारत और देश भर में घूमे। उस समय उन्होंने शिकायत की भारत ने उन्हें भेड़ियों के समाने डाल दिया है तथा भारत से जो आकांक्षा थी, एक भी पूरी न हुई। भारत को इस बात पर बार-बार विचार करना चाहिए।
महात्मा गाँधी के साथ
पेशावर में जब 1919 ई. में अंग्रेज़ों ने 'फ़ौजी क़ानून' (मार्शल लॉ) लगाया। अब्दुल ग़फ़्फ़ार ख़ान ने अंग्रेज़ों के सामने शांति का प्रस्ताव रखा, फिर भी उन्हें गिरफ़्तार कर लिया गया।